Super Smash Bros. (סדרת משחקים)

סקירה

"סופר סמאש בראד'רס" הוא משחק לחימה מחברת "נינטנדו" המציג דמויות ממשחקי נינטנדו שונים. מהלך המשחק מתמקד בלוחמים שמטרתם להעיף לוחמים אחרים ממסכי המשחק על ידי מתקפות שונות וחפצי עזר (חלקם קסומים) כגון : פטיש מלחמה, מניפה, פרח האש מ"סופר מריו" ופוכדור (ממנו יוצא פוקימון שיתקוף את היריב) מ"פוקימון".
המשחק הראשון .Super Smash Bros שוחרר ב-1999 ל-Nintendo 64. למשחק היה תקציב נמוך (מכיוון שהיוצרים חשבו שהוא יהיה כישלון) והיה אמור להיות משחק יפני בלבד, אולם בעקבות ההצלחה הגדולה הוא הופיע ברחבי העולם.
ההצלחה המשיכה עם המשחק השני Super Smash Bros. Melee, ששוחרר ב-2001 ל-Nintendo Gamecube, לאחר 18 חודשי עבודה, והמשחק היה רב המכר של הקונסולה.
המשחק השלישי Super Smash Bros. Brawl שוחרר ל-Wii ב-31 בינואר 2008 ביפן, ב-9 במרץ 2008 בארצות הברית וב-27 ביוני 2008 באירופה. בניגוד לשני המשחקים הקודמים שעוצבו על ידי חברת Hal Laboratory, המשחק עוצב על ידי מעצבים שונים.
המשחק מכיל דמויות רבות ממשחקי נינטנדו מפורסמים כגון: מריו, לינק, פיקאצ'ו, קירבי וכו'. במשחק הראשון היו 12 דמויות למשחק, במשחק השני כמות הדמויות השחיקות עלתה ל-26, ובמשחק השלישי הופיעו 35 דמויות שחיקות. המשחק מכיל גם דמויות לא שחיקות כמו: רידלי, פיטי פיראנה וכו'. במשחק השלישי הופיעו שתי דמויות שחיקות שלא שייכות לחברה: סוליד סנייק מחברת קונאמי וסוניק הקיפוד מחברת סגה. במשחק הרביעי שיצא ב-2014, מלבד סוניק, הופיעו עוד חמש דמויות נוספות שלא שייכת לנינטנדו, מגה מן וריו מחברת קאפקום, פק-מן מחברת נאמקו, קלאוד מחברת סקוור אניקס וביונטה מחברת סגה.
באירוע E3 2013, הכריזה נינטנדו על משחק רביעי בסדרה אשר שוחרר לראשונה בשתי קונסולות נפרדות, המשחק יצא ל-Nintendo 3DS באוקטובר 2014 ול-Wii U בסוף נובמבר 2014.
באירוע E3 2018, הכריזה נינטנדו על משחק חמישי בסדרה בשם Super Smash Bros. Ultimate אשר מביא לראשונה את כל דמויות המשחק מכל המשחקים הקודמים יחד עם כמה דמויות חדשות. המשחק יצא ל-Nintendo Switch ב-7 בדצמבר 2018.

Super Smash Bros. Brawl

Super Smash Bros. Brawl יצא לשווקים בשנת 2008 לקונסלת משחקי הווידאו Wii. המשחק השלישי הוצג לראשונה באירוע E3, המשחק הציג את הדמות הראשונה שתהיה במשחק שלא שייכת לחברת נינטנדו, סוליד סנייק, מהמשחק Metal Gear מחברת "קונאמי".
הדמות השנייה, שלא שייכת לנינטנדו, סוניק הקיפוד מחברת "סגה" הופיעה מאוחר יותר באוקטובר 2007.
ברול היה המשחק הראשון בסדרה שזכה לעשיית משחקי און-ליין רב משתתפים.
לדמויות במשחק היה מהלך שנקרא "פיינל סמאש" שבו הם מציגים את המתקפה הקטלנית שלהם למשל: סאמוס יכולה לשגר כמות לייזר חזקה מאוד, מריו יכול לשגר כדורי אש ענקיים וסוניק יכול להפוך לסופר סוניק.
מצב ההרפתקה שודרג ונקרא "סופר סמאש בראד'רס ברול: שליחי החלל התחתון". מצב זה מאפשר לשחק בכל הדמויות השחיקות לפי סיפוריהן ולפי השגתן בעלילה, במהלך המשחק ניתן לשחק בקבוצה אחרת של דמויות, הסרטונים הקצרים מציגים את עלילות ההרפתקה.
"שליחי החלל התחתון" מספר על טורניר גדול שעורכות כל גיבורי המשחק עד שלפתע צבא "החלל התחתון" ומנהיגם השר העתיק פולשים לעולם ומנסים להשמידו ולהעבירו לעולם אחר, החלל התחתון.
חלק מהיריבים שייכים למשחקי נינטנדו שונים למשל הרובוטים שהיו פעם לצידי ה-NES, רייקוואזה ממשחקי פוקימון, פיטי פיראנה מסופר מריו ורידלי היריב של סאמוס. כמו כן ניתן להלחם ביריבים חדשים שנוצרו בשביל המשחק.

Super Smash Bros. for Nintendo 3DS and Wii U

משחק זה יצא לשווקים ב-3 באוקטובר 2014 ל-Nintendo 3DS ויצא גם ב-21 בנובמבר 2014 ל-Wii U, משחק זה היה המשחק הראשון בסדרה שיצא לשתי קונסולות, המשחק יכלול מספר דמויות חדשות, ביניהן ילד הכפר מהמשחק "Animal Crossing", מאמנת "Wii Fit" ומגה מן מחברת "קאפקום".
בגרסת ה-3DS ישנו מצב משחק חדש בשם "ריצת הסמאש". ובנוסף במצב הקלאסי השחקן יבחר עם איזה יריבים ילחם. בגרסת ה-Wii U ישנה לראשונה אפשרות להעלות את רמת הקרב ל-8 שחקנים וניתן גם לשחק לראשונה בשני משתתפים במצב הקלאסי ובמצב האול-סטארס, ובנוסף ישנו גם שלב משחק קופסה בהשתתפות ה-Mii הנקרא Smash Tour בו ניתן למצוא את דמויות המשחק על מנת להלחם איתן בקרב הסופי.
במשחקים אלו סאמוס, סאמוס ללא החליפה, זלדה ושיק ישחקו כדמויות נפרדות.

Super Smash Bros. Ultimate

Super Smash Bros. Ultimate עתיד לצאת לשווקים ב-7 בדצמבר 2018 ל-Nintendo Switch, ולראשונה כל הדמויות מהמשחקים הקודמים ישתתפו. ואליהם מצטרפים עוד מספר דמויות חדשות כגון: האינקלינגים, הנסיכה דייזי, רידלי, סיימון בלמונט, ריכטר בלמונט, כרום, דארק סאמוס, קינג קיי רול, איסאבל, קן, אינסנירור ופיראנה פלאנט.
את מקומם של הגביעים מחליפים "רוחות", דמויות מיוחדות אשר נותנות כוח לדמויות המשחק המקוריות ואפשר לאמן אותן לחזקות יותר. כמו כן ישנו מצב סיפור חדש בשם "עולם האור".